Tasekla tamazi$t (taqbaylit) tela-d s timawit, tellan $er yidis n yal timetti d ttawil i semrasen yimdanen akken ad idiren ta$erma-nsen; d agraw n yisemda idelsanen i ikecmen deg tgemmi tadelsant acku sɛant azal d ameqran di tmetti taqbaylit tamensayt.Tasekla taqbaylit d tanesba$urt deg wayen terfed di tewsatin timensayin.S umata tasekla-agi tebḍa $ef snat n tewsatin tigejdanin; tamedyazt d tesrit .Deg tewsit tamezwarut llan deg-s leṣnaf n tmedyazt ama n yirgazen ama n tlawin; gar leṣnaf-agi ad d-nebder: azuzen, aserqes, tibu$arin, acewwiq, aquli, adekker.Deg tewsit tis snat ad d-naf tumgist, taqsiḍt, tamacahut.Ɣer snat-a n tewsatin ad sent-nernu tanfaliyin yebnan $ef tal$iwin tiwezzlanin am yinzan d lemɛun d temseɛraq.